
Felhívás

Nagykőrös Város Önkormányzata és a Nagykőrösi Arany János Kulturális Központ felhívással fordul az ország valamennyi középiskolájához (gimnáziumokhoz, szakgimnáziumokhoz, szakképző intézményekhez és művészeti oktatást folytató középiskolákhoz, melyek bármely fenntartásban működnek), valamint a hazánkkal szomszédos országok magyar tannyelvű, azonos iskolatípusú és évfolyamú középiskoláihoz, hogy tegyék lehetővé a 14-19 éves (9-12. évfolyam) tanulóik számára a XIV. Kárpát - medencei Magyar Középiskolai Arany János Balladamondó Versenyen való részvételt.
A verseny időpontja: 2020. március 6-7.
A verseny helyszíne: Nagykőrösi Arany János Kulturális Központ 
(2750 Nagykőrös, Szabadság tér 7.) 

A verseny anyaga: 
A.) Egy kötelezően választható Arany János ballada a következők közül: 

· V. László
· Tengeri-hántás
· Rozgonyiné
B.) Egy szabadon választott Arany János ballada 

A legeredményesebb versenyzőket a zsűri arany – ezüst – bronz fokozattal és pénzjutalommal díjazza, a 6 darab különdíjast pedig értékes tárgynyereményekkel jutalmazza. Különdíjak: Ballada Értő Tolmácsolásáért Különdíj, Szép Magyar Beszédért különdíj, Magas Szintű Felkészülésért Különdíj, Nagykőrös Város Polgármesterének Különdíja, Közönség Különdíja, Legeredményesebb Határon Túli Versenyző Különdíja.
A versenyre jelentkezés feltétele: 

-
hiánytalanul kitöltött nevezési lap és

-
a nevezési díj átutalásáról szóló bizonylat megküldése a következő elérhetőségek valamelyikére:


Nagykőrösi Arany János Kulturális Központ
levelezési cím: 2750 Nagykőrös, Szabadság tér 7.

e-mail: jelentkezes@korosikultura.hu 
A nevezési lap letölthető és további részletes információ kérhető 
a www.korosikultura.hu honlapon.
Nevezési határidő: 2020. február 3. (hétfő)
A tanulók nevezési díja: br. 2.000 Ft / fő
A nevezési díj magában foglalja a 2020. március 6- i péntek esti gálaelőadás tiszteletjegyét, szállást egy éjszakára, péntek esti vacsorát, szombati reggelit és ebédet.
FIGYELEM! 

A kísérőknek (pedagógusoknak, felkészítő tanároknak, szülőknek, stb.) a szállást, illetve az étkezést (pénteki vacsora, szombati reggeli és ebéd) a szervezők foglalják le, de ezek költségét saját maguknak kell kifizetni a helyszínen. A kísérőknek a gálaestre a belépés ingyenes, de részvételi szándékukat jelezni kell a Nevezési lap mellékletén található táblázatban a szállás- és étkezési igényükkel együtt.
 A nevezési díj átutalással 10915008-00000003-71320006 UniCredit Bank - bankszámlaszámra fizethető be (számlatulajdonos: Nagykőrösi Arany János Kulturális Központ). Megjegyzésbe kérem, írják bele: Nevezési díj.
A rendezvény kiemelt támogatói: 

Nemzeti Kulturális Alap

Toldi Miklós Élelmiszeripari Szakgimnázium, Szakközépiskola és Kollégium

Nagykőrösi Arany János Társaság
További információ: 

Juhász Nándor, igazgatóhelyettes
Tel.: 06-53/550-044, 06-20/433-87-45
Nagy Nóra, rendezvényszervező

Tel.: 06-20/398-70-14

E-mail: jelentkezes@korosikultura.hu
Szakmai referens:

Makai Katalin, főiskolai docens

Tel.: 06-20/488-00-58

